
 9.11.2013
 BG
 Официален вестник на Европейския съюз
 L 299/26
 РЕГЛАМЕНТ ЗА ИЗПЪЛНЕНИЕ (ЕС) No 1121/2013 НА КОМИСИЯТА
 от 6 ноември 2013 година
 за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Volaille de Bresse/Poulet de Bresse/Poularde de Bresse/Chapon de Bresse (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по- специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Volaille de Bresse“/„Poulet de Bresse“/„Poularde de Bresse“/„Chapon de Bresse“, регистрирано по силата на Регламент (ЕО) Noo1107/96 на Комисията (2), изменен с Регламент (ЕО) Noo1509/2000 (3).
 (2)
 Целта на заявлението е да бъде изменена спецификацията, като се уточнят наименованието на продукта, неговото описание, доказателството за произход, методът на производство, етикетирането, националните изисквания и координатите на групата производители и на официалните органи, отговарящи за контрола на наименованието за произход.
 (3)
 Тъй като въпросното изменение не е несъществено по смисъла на член 53, параграф 2 от Регламент (ЕС) No 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
 (4).
 (4)
 Тъй като Комисията не получи никакви възражения по член 51 от Регламент (ЕС) No 1151/2012, изменението в спецификацията следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 ноември 2013 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 343, 14.12.2012 г., стр. 1.
 (2) ОВ L 148, 21.6.1996 г., стр. 1.
 (3) ОВ L 174, 13.7.2000 г., стр. 7.
 (4) ОВ C 102, 9.4.2013 г., стр. 12.
 ПРИЛОЖЕНИЕ
 Земеделски продукти, изброени в приложение I към Договора, предназначени за консумация от човека:
 Клас 1.1. Прясно месо (и карантия)
 ФРАНЦИЯ
 Volaille de Bresse/Poulet de Bresse/Poularde de Bresse/Chapon de Bresse (ЗНП)
 